Előterjesztő: Dr. Horváth Klára polgármester

Előterjesztést készítette: Dr. Poczok Szabolcs jegyző

Előzetesen tárgyalja: Pénzügyi és Településfejlesztési Bizottság

Mellékletek:1. melléklet – rendelet-tervezet

Elfogadás módja: -minősített többség

Tárgykört rendező jogszabályok:

- Magyarország helyi önkormányzatairól szóló 2011. évi CLXXXIX. törvény,

- Bábolna Város Önkormányzat Képviselő-testületének az Önkormányzat Szervezeti és Működési Szabályzatáról szóló 15/2013. (II. 14.) számú rendelete

**Előterjesztés**

**az Önkormányzat Szervezeti és Működési Szabályzatáról szóló 9/2013. (III. 12.) számú rendeletének módosításáról**

**Tisztelt Képviselő-testület!**

A Közigazgatási és Területfeljesztési Minisztérium kezdeményezésre áttekintésre kerültek az önkormányzatok szervezeti és működési szabályzatai. Az általános megállapításokat a minisztérium közölte az önkormányzatokkal. A szükséges módosításokat 2025. december 31-ig el kell végezni és erről értesíteni kell a kormányhivatalt.

A jelenleg hatályos Szervezeti és Működési Szabályzatáról szóló 15/2013. (II. 14.) számú rendelet (továbbiakban: SZMSZ) esetében megállapításra került, hogy az SZMSZ-t több ponton pontosítani szükséges.

**I. Általános indokolás**

A Szervezeti és Működési Szabályzat módosítására a Magyarország helyi önkormányzatairól szóló 2011. évi CLXXXIX. törvénynek történő pontosabb megfelelés miatt van szükség.

**II. Részletes indokolás**

**1-6§-hoz**

A minisztérium által javasolt pontosításokat tartalmazza.

Az **7. §-**hoz - Hatályba léptető rendelkezéseket tartalmaz.

**III. Hatásvizsgálat**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet módosításához

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: nem releváns * gazdasági hatás: nem releváns | * környezeti következmény: nem releváns * egészségi következmény: nem releváns | * az adminisztratív terhek nem nőnek jelentősen |
| 2. A jogszabály megalkotásának szükségességét, a jogalkotás elmaradásának várható következményei: | | |
| * jogszabály megalkotásának szükségessége: a jogszabályalkotás szükséges, ugyanis hozzá kell igazítani az SZMSZ-t a valós működéshez | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek adottak | | |

Bábolna, 2025. december 02.

**Dr. Horváth Klára s.k.**

polgármester

1.melléklet – rendelet-tervezet

**Bábolna Város Önkormányzata Képviselő-testületének .../2025. (XII.11.) önkormányzati rendelete**

**az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet módosításáról**

[1] Bábolna Város Önkormányzatának célja, hogy a működése során a törvény által meghatározott és önként vállalt feladatait – az anyagi lehetőségeihez mérten – a város közössége érdekében teljesítse. A szervezeti és működési szabályzat meghatározza az önkormányzat számára a struktúra és működés alapvető irányelveit és rendszerét.

[2] Bábolna Város Önkormányzat Képviselő-testület az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 5. és 6. §-a helyébe a következő rendelkezések lépnek:

**5. §**

A képviselő-testület ülését a polgármester és az alpolgármester tartós akadályoztatása és ezen tisztségek egyidejű betöltetlensége esetén a Pénzügyi és Településfejlesztési Bizottság elnöke hívja össze.

**6. §**

A képviselő-testület ülésének vezetésének feladatát a polgármester és az alpolgármester tartós akadályoztatása és ezen tisztségek egyidejű betöltetlensége esetén a Pénzügyi és Településfejlesztési Bizottság elnöke látja el.”

**2. §**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 39. § (1) bekezdése helyébe a következő rendelkezés lép:

„(1) A Képviselő-testület Vagyonnyilatkozatot és Összeférhetetlenséget Vizsgáló Bizottsága ellátja a vagyonnyilatkozatok vizsgálatát és az ezzel összefüggő feladatokat a polgármester, az alpolgármester, a képviselő, és a nem képviselő bizottsági tag esetében is.”

**3. §**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 6. alcím címe helyébe a következő rendelkezés lép:

**„6. A polgármester, alpolgármester”**

**4. §**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 6. alcíme a következő 44/A. §-sal egészül ki:

**„44/A. §**

Az alpolgármesteri tisztséget 1 fő társadalmi megbízatású alpolgármester látja el, akit a Képviselő-testület saját tagjai közül választ.”

**5. §**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 7. alcím címe helyébe a következő rendelkezés lép:

**„7. A Bábolnai Közös Önkormányzati Hivatal, jegyző, aljegyző”**

**6. §**

(1) Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 46. § (3) bekezdése helyébe a következő rendelkezés lép:

„(3) A jegyzői és az aljegyzői tisztség egyidejű betöltetlensége, illetve tartós akadályoztatás esetén Bábolna Város Polgármestere a törvény által előírt képesítési előírásoknak megfelelő köztisztviselőt bízza meg, a jegyzői, aljegyzői tisztség betöltéséig, de legfeljebb 6 hónapig terjedő időre a jegyzői, aljegyzői feladatok ellátásával.”

(2) Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet 46. §-a a következő (3a) bekezdéssel egészül ki:

„(3a) A jegyzőt az aljegyző helyettesíti, továbbá ellátja a jegyző által meghatározott feladatokat.”

**7. §**

Ez a rendelet 2025. december 12-én lép hatályba.

**Dr. Horváth Klára dr. Poczok Szabolcs**

**polgármester jegyző**