Előterjesztő: dr. Horváth Klára polgármester

Előterjesztést készítette: Balázs Eszter projekt tanácsos

Előzetesen tárgyalja: Pénzügyi és Településfejlesztési Bizottság

Mellékletek: -

Elfogadás módja: egyszerű többség

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény,
* A Polgári Törvénykönyvről szóló 2013. évi V. törvény (Ptk.)

**Előterjesztés**

**a Csónakház, faház, teniszpálya bérbe adásáról**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

A Csónakház és Faház üzemeltetésére pályázatot írt az Önkormányzat, hogy a település turisztikai céljait kompetens, turisztikai szolgáltatásokban jártas üzemeltető segítse. A jelenlegi bérlő bérleti szerződése 2025. december 31-én jár le.

A 2025. november 24-i Képviselő-testületi ülésre, az ajánlattételi felhívásra egy ajánlat érkezett be a jelenlegi bérlőtől.

A Pénzügyi és Településfejlesztési Bizottsága javasolta a Képviselő-testületnek az előterjesztés szerinti Szabadidőpark területén kialakított Csónakház, faház és teniszpálya bérletére érkezett árajánlattal kapcsolatban, hogy a Bábolnai Közös Önkormányzati Hivatal keresse meg az ajánlattevőt 150.000 Ft + 30.000 Ft + 20.000 Ft ajánlattal.

A 2025. december 3-i személyes egyeztetés alkalmával sikerült megállapodni az ajánlattevővel, a jelenlegi bérlő elfogadta az emelés iránti igényt és 200.000,- Ft+ÁFA/hó összegben tett ajánlatot. A szerződés hároméves időtartamra kerülne megkötésre.

Kérem, hogy az előterjesztést megvitatni szíveskedjenek.

Bábolna, 2025. december 3.

dr. Horváth Klára

polgármester

1. melléklet ……... számú előterjesztéshez – határozati javaslat

**Bábolna Város Önkormányzat Képviselő-testületének**

**……/2025. (….. …..) sz. határozata**

Bábolna Város Önkormányzat Képviselő-testülete

1. felkéri a Polgármestert a bérleti szerződés megkötésére.

**Felelős:** Polgármester

**Határidő:** 2026. január 16.